ปลุกศึกษานิเทศก์ร่วมปฏิรูปให้สำเร็จ
เมื่อวันที่ 16 ส.ค.ที่หอประชุมคุรุสภา กระทรวงศึกษาธิการ (ศธ.) นายณัฏฐพล ทีปสุวรรณ รมว.ศึกษาธิการ กล่าวเปิดการประชุมวิชาการเพื่อพัฒนาวิชาชีพศึกษานิเทศก์ ในการประชุมใหญ่สามัญ ประจำปี 2562 ว่า ตนอยากชี้แจงสิ่งที่เกิดขึ้นในประเทศไทย คือ สิ่งที่ต้องปรับปรุง ต่อยอด และพัฒนาการศึกษาไทย โดยสิ่งใดที่ทำดีอยู่แล้วต้องมีการต่อยอด เรื่องใดที่เป็นปัญหาต้องร่วมมือกันพัฒนา ซึ่งศึกษานิเทศก์ต้องช่วยตน และ รมช.ศึกษาธิการ อีก 2 คน ในการปรับปรุง พัฒนา ต่อยอดการศึกษาไทย,สำหรับโครงสร้าง ศธ.ถือเป็นโครงสร้างใหญ่แต่ขาดความแข็งแรง จึงขอให้ศึกษานิเทศก์ช่วยกันทำให้การศึกษามีความแข็งแรงมากขึ้น ตนเข้าใจดีว่าการร่วมแรงร่วมใจกันต้องเกิดจากการสร้างขวัญกำลังใจและกำหนดบทบาทอนาคตของศึกษานิเทศก์ ยอมรับศึกษานิเทศก์มีความสำคัญที่ช่วยพัฒนาคุณภาพการศึกษาได้ จึงขอให้ทุกคนช่วยกันวางเป้าหมายไปพร้อมกับตน และจะถือเป็นประวัติศาสตร์หน้าใหม่ถ้าทุกคนช่วยกันปฏิรูปการศึกษาได้สำเร็จ จึงอยากติดอาวุธความเข้มแข็งให้ศึกษานิเทศก์ได้นำประสบการณ์ องค์ความรู้ไปขยายต่อในพื้นที่และโรงเรียน เช่น สำรวจเทคโนโลยีขั้นพื้นฐานที่ทำให้เด็กเข้าถึงแหล่งเรียนรู้มากขึ้น การพัฒนาภาษาอังกฤษ เป็นต้น,เด็กและเยาวชนไทยไม่ได้ด้อยความสามารถ แต่อยู่ที่กระบวนการขับเคลื่อนที่ทำให้การศึกษาบางจุดยังมีอุปสรรค ขอฝากให้ศึกษานิเทศก์มาร่วมมือช่วยผมทำงานปฏิรูปการศึกษา แต่หากสิ่งที่ผมให้ช่วยสร้างภาระงานมากเกินไปก็ไม่เป็นไร แต่ต้องสื่อสารปัญหากับผมอย่างชัดเจน เพื่อการปฏิรูปการศึกษาประสบความสำเร็จ เนื่องจากผมวางแนวทางขับเคลื่อนการศึกษาไว้แล้วว่าจะมีขั้นตอนใดบ้าง เชื่อว่าเดือน พ.ค.ปี 63 จะเห็นการเปลี่ยนแปลงแน่นอน รมว.ศึกษาธิการกล่าว.
สำหรับโครงสร้าง ศธ.ถือเป็นโครงสร้างใหญ่แต่ขาดความแข็งแรง จึงขอให้ศึกษานิเทศก์ช่วยกันทำให้การศึกษามีความแข็งแรงมากขึ้น
ศึกษานิเทศก์,การศึกษาไทย,คุณภาพการศึกษา,ปฏิรูปการศึกษา,เด็กและเยาวชน,พัฒนาวิชาชีพศึกษานิเทศก์,ณัฏฐพล ทีปสุวรรณ,การศึกษา